Pintér Tibor túlélte a dzsungelt, megrendezte musicalét, most viszont új próbatétel előtt áll: a barátnője érettségije a tét.

A Fókusz egy külön riportot szentelt arra, hogy Tenya és 20 éves kedvese, Frida milyen szorgalmasan készülnek a közelgő vizsgákra. Mint kiderült, a színész gyakran jár Hajdúnánásra, hogy kikérdezze a lányt, sőt fogalmazást és verselemzést is segített már neki írni.

Mindig nyugtatom, hogy az érettségi az ember próbatételei közül az egyik legkönnyebb az én tapasztalataim szerint

– mondta a riportban Pintér Tibor, aki azt is megjegyezte, hogy oktatás gyakran romantikázásba fullad Fridával.

(Kiemelt kép: Soós Lajos/MTI)